*Likumprojekts*

**Grozījumi Kredītiestāžu likumā**

Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23.nr.; 1996, 9., 14., 23.nr.; 1997, 23.nr.; 1998, 13.nr.; 2000, 13.nr.; 2002, 10., 23.nr.; 2003, 14.nr.; 2004, 2., 12., 23.nr.; 2005, 13., 14.nr.; 2006, 15.nr.; 2007, 7., 12.nr.; 2008, 14., 23.nr.; 2009, 6., 7., 17., 22.nr.; Latvijas Vēstnesis, 2010, 23., 51., 160.nr.; 2011, 4.nr.; 2012, 50., 56., 92.nr.; 2013, 61., 106., 193.nr.; 2014, 92.nr.; 2015, 29., 97., 124., 140., 248., 251.nr.; 2016, 117.nr.) šādus grozījumus:

1. 65.pantā:

izteikt pirmo daļu šādā redakcijā:

“(1) Juridisko personu naudas līdzekļus un citas vērtības, kas atrodas kredītiestādē, apķīlā, pamatojoties uz Valsts ieņēmumu dienesta vai izpildu lietā tiesu izpildītāja rīkojumu par naudas līdzekļu apķīlāšanu šā likuma 66.2pantā noteiktajā kārtībā, kā arī pamatojoties uz tiesu izpildītāja rīkojumu, kas dots, veicot citas amata darbības.”;

papildināt pantu ar 1.1 un 1.2 daļu šādā redakcijā:

“(11) Arestu juridisko personu naudas līdzekļiem un citām vērtībām, kas atrodas kredītiestādē, kriminālprocesā uzliek, pamatojoties uz Kriminālprocesa likuma noteiktajā kārtībā pieņemtu lēmumu.

(12) Juridisko personu norēķinu operāciju daļēja vai pilnīga apturēšana veicama pēc Valsts ieņēmumu dienesta rīkojuma par nodokļu maksātāja norēķinu operāciju daļēju vai pilnīgu apturēšanu šā likuma 66.2pantā noteiktajā kārtībā.”;

izteikt otro daļu šādā redakcijā:

“(2) Piedziņu uz juridisko personu naudas līdzekļiem, kas atrodas kredītiestādē, vērš, pamatojoties uz Valsts ieņēmumu dienesta vai tiesu izpildītāja rīkojumu par naudas līdzekļu pārskaitīšanu, šā likuma 66.2pantā noteiktajā kārtībā.”

2. Izteikt 66.pantu šādā redakcijā:

“**66.pants.** (1) Fizisko personu naudas līdzekļus un citas vērtības, kas atrodas kredītiestādē, apķīlā, pamatojoties uz Valsts ieņēmumu dienesta vai izpildu lietā tiesu izpildītāja rīkojumu par naudas līdzekļu apķīlāšanu šā likuma 66.2pantā noteiktajā kārtībā.

(2) Arestu fizisko personu naudas līdzekļiem un citām vērtībām, kas atrodas kredītiestādē, kriminālprocesā uzliek, pamatojoties uz Kriminālprocesa likumā noteiktajā kārtībā pieņemtu lēmumu.

(3) Piedziņu uz fizisko personu naudas līdzekļiem, kas atrodas kredītiestādē, vērš, pamatojoties uz Valsts ieņēmumu dienesta vai tiesu izpildītāja rīkojumu par naudas līdzekļu pārskaitīšanu, šā likuma 66.2pantā noteiktajā kārtībā.

(4) Fizisko personu norēķinu operāciju daļēja vai pilnīga apturēšana veicama pēc Valsts ieņēmumu dienesta rīkojuma par nodokļu maksātāja norēķinu operāciju daļēju vai pilnīgu apturēšanu šā likuma 66.2pantā noteiktajā kārtībā.”

3. Papildināt ar 66.1 un 66.2pantu šādā redakcijā šādā redakcijā:

“**66.1pants.** (1) Valsts ieņēmumu dienests paziņo šā likuma 66.2pantā noteiktajā kārtībā šādus obligāti izpildāmus rīkojumus:

1) rīkojumu par nodokļu maksātāja norēķinu operāciju daļēju vai pilnīgu apturēšanu;

2) rīkojumu par naudas līdzekļu apķīlāšanu;

3) rīkojumu par naudas līdzekļu pārskaitīšanu;

4) rīkojumu par šīs daļas 1., 2. un 3.punktā noteikto rīkojumu precizēšanu vai atcelšanu.

(2) Tiesu izpildītāji paziņo šā likuma 66.2pantā noteiktajā kārtībā šādus obligāti izpildāmus rīkojumus:

1) rīkojumu par naudas līdzekļu apķīlāšanu;

2) rīkojumu par naudas līdzekļu pārskaitīšanu;

3) rīkojumu par šīs daļas 1. un 2.punktā noteiktā rīkojuma precizēšanu vai atcelšanu.

**66.2pants.** (1) Kredītiestādēm šā likuma 66.1pantā noteikto rīkojumu, kas paziņots, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, ir pienākums pieņemt izpildei šā likuma 66.2pantā noteiktajā kārtībā un termiņā, veikt tajā norādītās darbības. Kredītiestādei ir pienākums sniegt rīkojuma devējam paziņojumu par šā likuma 66.1panta pirmās daļas 2.punktā un otrās daļas 1.punktā noteiktā rīkojuma izpildi šajā panta trešajā daļā noteiktajā kārtībā.

(2) Kredītiestādes pieņem šā likuma 66.1pantā noteikto rīkojumu izpildei, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju. Kredītiestādei ir pienākums rīkojumus, kas ievietoti savietotajā iepriekšējās darba dienas laikā, pieņemt izpildei ne vēlāk kā līdz tekošās darba dienas beigām (plkst.23:59). Kredītiestāde izpilda 66.1pantā noteikto rīkojumu, veicot tajā norādītās darbības. Kredītiestādei jāaptur norēķinu operācijas vai jāapķīlā personas kontā esošie naudas līdzekļi nekavējoties pēc šā likuma 66.1panta pirmajā un otrajā daļā noteiktā rīkojuma pieņemšanas izpildei. Ja personai ir apķīlājami naudas līdzekļi vairākos kontos, kredītiestāde apķīlā naudas līdzekļus rīkojumā norādītās summas ietvaros. Kredītiestāde līdz šā likuma 66.1panta pirmajā un otrajā daļā noteikto rīkojumu pilnīgai izpildei apķīlā naudas līdzekļus, tiklīdz tie ir saņemti kontā vai kontos.

(3) Par šā likuma 66.1panta pirmās daļas 2.punktā un otrās daļas 1.punktā noteiktā rīkojuma izpildi kredītiestāde, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, paziņo rīkojuma devējam trīs darba dienu laikā pēc tā pieņemšanas izpildei, nosūtot paziņojumu par izpildi. Paziņojumā par izpildi norāda personas identifikācijas datus (vārds, uzvārds vai nosaukums, personas kods, identifikācijas numurs vai reģistrācijas numurs), izpildītā rīkojuma numuru un apķīlātās summas apmēru (atsevišķi norādot piedziņai apķīlātās un, ja rīkojumā ir norādīta šāda darbība, saglabātās summas apmēru).

(4) Kredītiestāde līdz šā likuma 66.1panta pirmās daļas 3.punktā un otrās daļas 2.punktā noteikto rīkojumu pilnīgai izpildei apķīlā naudas līdzekļus, tiklīdz tie ir saņemti kontā vai kontos un pārskaita tos uz rīkojumā norādīto kontu. Pārskaitāmo naudas līdzekļu apmērs var būt mazāks nekā paziņojumā par rīkojuma par naudas līdzekļu apķīlāšanu izpildi norādītais tikai gadījumā, ja tāds apmērs ir norādīts rīkojumā par naudas līdzekļu pārskaitīšanu.

(5) Līdz šā likuma 66.1panta pirmajā un otrajā daļā noteikto rīkojumu pilnīgai izpildei vai to atcelšanai turpmāka rīcība ar personai piederošajiem naudas līdzekļiem ir aizliegta.

(6) Saņemot vairākus rīkojumus, kredītiestāde pieņem un izpilda tos secībā, kādā tie paziņoti kredītiestādei. Rīkojums, kas nosūtīts, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, uzskatāms par paziņotu tajā brīdī, tiklīdz rīkojums ir ievietots Valsts reģionālās attīstības aģentūras pārziņā esošā Valsts informācijas sistēmu savietotājā un pieņemams izpildei piešķirto unikālo numuru secībā.

(7) Ministru kabinets nosaka kārtību, kādā kredītiestādes, izpildot Valsts ieņēmumu dienesta šā 66.1panta pirmajā un otrajā daļā noteikto rīkojumu, sniedz informāciju, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju.”

4. Papildināt pārejas noteikumus ar 67., 68., 69., 70., 71. un 72.punktu šādā redakcijā:

“67. Ministru kabinets līdz 2017.gada 1.martam izdod šā likuma 66.2panta septītajā daļā un pārejas noteikumu 71.punktā paredzētos noteikumus.

68. Inkasācijas uzdevumus, rīkojumus par nodokļu maksātāja norēķinu operāciju daļēju vai pilnīgu apturēšanu, rīkojumus par piedziņu vai rīkojumus par naudas līdzekļu pārskaitīšanu, kas izdoti līdz 2017.gada 30.jūnijam, izpilda, piemērojot šā likuma normas, kas bija spēkā līdz 2017.gada 30.jūnijam.

69. Ja pēc 2017.gada 30.jūnija, pamatojoties uz nosūtīto inkasācijas uzdevumu, valsts budžeta ieņēmumu kontā Valsts kasē regulāri tiek ieskaitīti naudas līdzekļi, Valsts ieņēmumu dienests aizstāj inkasācijas uzdevumu ar rīkojumu par naudas līdzekļu pārskaitīšanu, kas uzskatāms par saņemtu aizstājamā inkasācijas uzdevuma saņemšanas dienā un izpildāms, piemērojot spēkā esošā likuma normas.

70. Ja pēc 2017.gada 30.jūnija, pamatojoties uz rīkojumu par naudas līdzekļu pārskaitīšanu, kas kredītiestādei nosūtīts līdz 2017.gada 30.jūnijam, rīkojumā norādītajā kontā Valsts kasē regulāri tiek ieskaitīti naudas līdzekļi, tiesu izpildītājs, kurš rīkojumu devis, aizstāj iepriekš doto rīkojumu ar attiecīgi šā likuma 66.1 panta otrās daļas 2.punktā noteikto rīkojumu, kas uzskatāms par saņemtu iepriekš dotā rīkojuma saņemšanas dienā un izpildāms, piemērojot spēkā esošā likuma normas.

71. Līdz 2019.gada 30.jūnijam šā likuma 66.1panta pirmajā daļā noteikto rīkojumu saņemšanu un izpildi, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, veic kredītiestādes, kas ir informējušas Valsts ieņēmumu dienestu par elektroniskās datu apmaiņas uzsākšanu. Gadījumā, ja kredītiestāde šajā periodā nav informējusi Valsts ieņēmumu dienestu par elektroniskās datu apmaiņas uzsākšanu, tā, lai izpildītu šā likuma 66.1 un 66.2pantā noteiktos pienākumus, līdz 2019.gada 30.jūnijam veic datu apmaiņu ar elektroniskā pasta starpniecību šifrētā veidā. Ministru kabinets nosaka kārtību, kādā atbilstoši šā punkta otrajā teikumā noteiktajam notiek šifrētās informācijas apmaiņa.

72. Līdz 2019.gada 30.jūnijam šā likuma 66.1 panta otrajā daļā noteikto rīkojumu saņemšanu un izpildi, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, veic kredītiestādes, kas ir noslēgušas vienošanos par elektronisko datu apmaiņu ar Izpildu lietu reģistra turētāju. Gadījumā, ja kredītiestāde šajā periodā nenoslēdz vienošanos par elektronisko datu apmaiņu ar Izpildu lietu reģistra turētāju, tiesu izpildītāja rīkojumus par naudas līdzekļu apķīlāšanu un pārskaitīšanu tiesu izpildītāja depozīta kontā izpilda, piemērojot šā likuma normas, kas bija spēkā līdz 2017.gada 30.jūnijam.”

Likums stājas spēkā 2017.gada 1.jūlijā.

Ministru prezidents M.Kučinskis

Finanšu ministre D.Reizniece-Ozola

22.09.2016 16:36

1247

K.Voiniča

67095567, Kristine.Voinica@fm.gov.lv